6 plaaswerkers dood in gru-ongeluk | Netwerk24
‘Nou gaan ons ’n smokkelbedryf vir drank kry’
Die regering kan nie drankmisbruik wegreguleer nie, waarsku ’n ekonoom - maar die drankverbod kan wel die ekonomie ernstige skade berokken.
(***embed asb die video***).
6 plaaswerkers dood in gru-ongeluk
Deur Warda Meyer 07 April 2020 10:35
Ses plaaswerkers is dood toe die voertuig waarin hulle gery het op die N1-snelweg tussen Touwsrivier en De Doorns Dinsdagoggend reg van voor teen ’n vragmotor gebots het.
Kenny Africa, Wes-Kaapse verkeershoof, het bevestig dat 11 mense ook beseer en na ’n hospitaal in Worcester geneem is.
Die ongeluk het by die Montagu-afrit plaasgevind en volgens Africa was die plaaswerkers op pad werk toe.
“Een ernstig beseerde pasiënt is per helikopter na ’n hospitaal in Kaapstad geneem,” sê Africa.
Die ambulansdienste op die ongelukstoneel waar ’n voertuig wat plaaswerkers vervoer het reg van voor teen ’n vragmotor gebots het.
Pat Marran, ANC-LPW en kiesafdelingshoof vir De Doorns wat op die toneel was, het bevestig dat die voertuie reg van voor teen mekaar gebots het.
Volgens Marran is die plaaswerkers almal van Touwsrivier en was hulle op pad na ’n plaas in De Doorns.
“Ons is nie seker hoeveel mense daar in die voertuig was wat die werkers vervoer het nie,”sê Marran.
Marran sê die gemeenskap is geskok oor die ongeluk wat onverwags soveel lewens geëis het.
“Ons gebede gaan uit na die slagoffers en diegene wat beseer is en ons hoop dat hulle spoedig sal herstel.”
Marran sê ’n deel van die N1 is afgesper terwyl die nooddienste op die toneel besig was, maar die verkeer kon steeds vloei.
Meer oor: De Doorns | Touwsrivier | Padongelukke | Padsterftes
Gauteng het ooreenkoms met private hospitale vir beddens
‘­Afrika se stille pandemie'
Bestuurders van vragmotors se staking duur voort
Dag 108: Jy mag weer strand toe gaan